**MESAJ - ȘCOLI PRIMARE & GIMNAZIALE:**

Bună ziua, dragi profesori,

Vă invităm să vă alăturați și dumneavoastră celui mai pertinent și complet Program de educație pe teme de Siguranță Online - [Eroii Internetului](https://beinternetawesome.withgoogle.com/ro_ro/Educatori). Programa oferă instrumentele și metodele de care aveți nevoie pentru a preda noțiunile fundamentale de siguranță digitală. Materialele sunt dezvoltate de Google în parteneriat cu iKeepSafe și permit profesorilor să aducă discuții pertinente – și emoția jocului Interland – în sala de clasă. În programă sunt incluse planuri de lecție pentru toate cele cinci capitole, cu activități și fișe de lucru.

**Toate aceste Discuții și Activități pot fi ușor integrate în cadrul orelor dvs. de Consiliere/Dirigenție/Dezvoltare personală.**

**Ce trebuie să faceți pentru a vă înscrie și dumneavoastră în Programul Eroii Internetului?**

**Vă invităm să parcurgeți acești 3 Pași simpli:**

**PAS 1: Înscrieți-vă în platforma de e-learning:**

Online, din confortul casei dvs., puteți participa la trainingurile gratuite Eroii Internetului pentru care oferim diplome care atestă pregătirea dvs. cu ajutorul unei platforme de e-learning dedicată…**tot ceea ce trebuie să faceți este să vă înscrieți accesând** [**ACEST LINK.**](https://cursuri.adfaber.org/inregistrare-profesori)

**PAS 2: Finalizați cele 3 sesiuni de training din Platforma de e-learning**. Pentru fiecare sesiune de training veți primi câte o diplomă. Sunt 3 sesiuni de aproximativ o oră ce pot fi parcurse oricând doriți. Trebuie doar să alocați o oră din timpul dvs. unei sesiuni. După ce parcurgeți integral o sesiune, se deblochează automat următoarea.

**PAS 3: Implementare - începeți să discutați cu elevii dvs.** la orele de Consiliere/Dirigenție/Dezvoltare personală despre Siguranța în mediul online. Pentru implementare, alocăm o Diplomă specială. Tot ce trebuie să faceți este ca în platformă să urcați 2-3 fotografii care atestă implementarea programului la clasa dvs.

Pentru a ne bucura împreună de noile cunoștințe și abilități dobândite de elevi pe teme de securitate online, avem pregătită și o Competiție la nivel Național, cu premii consistente. Puteți afla toate informațiile legate de **Competiția Eroii Internetului**, regulament, premii oferite, etc dacă dați click pe [Acest Link](https://adfaber.org/competitia-eroii-internetului/).